ai4bharat/Pralekha huggingface dataset:
मंत्रिमंडळ
ऑस्ट्रेलिया-भारत जलसुरक्षा उपक्रमासाठी तांत्रिक सहकार्यासाठी भारत आणि ऑस्ट्रेलियादरम्यानच्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 8 जून 2022
गृहनिर्माण आणि शहरी कामकाज मंत्रालय, भारत सरकार आणि परराष्ट्र व्यवहार आणि व्यापार विभाग, ऑस्ट्रेलिया यांच्यात 'शहरी जलव्यवस्थापन' या विषयात तांत्रिक सहकार्य करण्यासाठी झालेल्या सामंजस्य कराराची माहिती, पंतप्रधान नरेंद्र मोदी यांच्या अध्यक्षतेखालील मंत्रिमंडळाला आज देण्यात आली. या सामंजस्य करारावर डिसेंबर 2021 मध्ये स्वाक्षऱ्या करण्यात आल्या होत्या.
शहरी जलसुरक्षेबाबत उभय देशांमध्ये असलेल्या द्विपक्षीय सहकार्याला पुन्हा बळकटी देण्याचे काम या सामंजस्य कराराद्वारे होण्याची अपेक्षा आहे. या करारामुळे शहरी जलव्यवस्थापनाच्या सर्व स्तरांवर संस्थात्मक क्षमता वाढतील, पाणी आणि स्वच्छता सुविधा मिळविणे आणि पुरविणे अधिक सुलभ होईल, अधिक परवडण्याजोग्या किमतीत त्या मिळू शकतील आणि त्यांची गुणवत्ताही सुधारेल, पाण्याची चक्राकार अर्थव्यवस्था आणि जलसुरक्षित शहरे या संकल्पनांना चालना मिळेल, जलव्यवस्थापनाच्या हवामान बदलास अनुकूल अशा पद्धती वापरण्यास प्रोत्साहन मिळेल, जलव्यवस्थापनात समुदायाचा सहभाग वाढवण्यास मदत होईल आणि पायाभूत सुविधा आवाक्यात आणण्याच्या उपक्रमांमुळे सामाजिक समावेशनात वाढ होईल.
शहरी जल सुरक्षेच्या क्षेत्रात परस्परांकडे झालेल्या तांत्रिक प्रगतीबद्दल जाणून घेणे उभय देशांना या करारामुळे शक्य होणार आहे. ज्ञान आणि माहितीच्या आदानप्रदानाला, तसेच संस्थांच्या क्षमताबांधणीला प्रोत्साहन मिळेल. आत्मनिर्भर भारताची संकल्पना साकारण्यासाठी याची मदत होणार आहे.R.Aghor/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
केंद्र सरकारची डिजिटल दिनदर्शिका आणि डायरीचे केंद्रीय मंत्री प्रकाश जावडेकर यांच्या हस्ते प्रकाशन
नवी दिल्ली, 8 जानेवारी 2021
माहिती आणि प्रसारण मंत्री प्रकाश जावडेकर यांच्या हस्ते आज केंद्र सरकारची डिजिटल दिनदर्शिका आणि डायरीचे प्रकाशन झाले. नॅशनल मिडिया सेंटरमध्ये झालेल्या या कार्यक्रमात बटण क्लिक करून या दिनदर्शिका आणि डायरीच्या अँड्रॉइड आणि आयओएस मोबाईल एप्लिकेशनचे जावडेकर यांनी अनावरण केले.
याआधी भिंतीवर सुशोभित होणारी सरकारची दिनदर्शिका आता मोबाईल फोन मधेही विराजमान झाल्याबद्दल जावडेकर यांनी आनंद व्यक्त केला. हे ॲप निःशुल्क असून 15 जानेवारी 2021 पासून 11 भाषांमध्ये उपलब्ध होणार असल्याचे त्यांनी सांगितले.
दर वर्षी नव्या दिनदर्शिकेची गरज हे ॲप दूर करेल. या दिनदर्शिकेत प्रत्येक महिन्यासाठी एक संकल्पना आणि एक संदेश त्याच बरोबर प्रसिद्ध भारतीय व्यक्तीची माहिती असेल. विविध सरकारी कार्यक्रम सुरु करण्यासंदर्भातल्या घटनाक्रमाबाबत हे ॲप माहिती देईल.
डायरी या वैशिष्ट्यामुळे ही दिनदर्शिका अधिक आधुनिक आणि इतर दिनदर्शिकांच्या तुलनेत अधिक वैशिष्ट्ये असणारी आणि सुलभ असल्याचे त्यांनी ॲपच्या वैशिट्यांबाबत बोलताना सांगितले.
पंतप्रधानांच्या डिजिटल इंडिया या दृष्टीकोनाला अनुसरत ही डिजिटल दिनदर्शिका असून कोणत्याही स्मार्ट फोनवर एक बटन क्लिक केल्याने प्राप्त होऊ शकते. गुगल प्ले स्टोअर आणि आयओएस ॲप स्टोअर वर हे ॲप डाऊनलोड करण्यासाठी उपलब्ध आहे. माहिती आणि प्रसारण मंत्रालयाच्या ब्युरो ऑफ आउटरिच अँन्ड कम्युनिकेशनने या ॲपचे डिझाईन केले असून त्यांनीच ते विकसित केले आहे. सध्या हे ॲप हिंदी आणि इंग्लिश या भाषेत उपलब्ध असून लवकरच 11 भारतीय प्रादेशिक भाषात उपलब्ध होईल.
याआधीची मुद्रित दिनदर्शिका देशाच्या पंचायत स्तरापर्यंत पोहोचली होती आता डिजिटल स्वरूपातली ॲपच्या माध्यमातली ही दिनदर्शिका जगातल्या कोणालाही उपलब्ध होईल.
सरकारच्या या दिनदर्शिकेची वैशिष्ट्ये अशी आहेत-
- सरकारच्या विविध योजना, उपक्रम आणि प्रकाशने याबाबत माहिती
- सरकारी सुट्या आणि विविध महत्वाच्या तारखा
- आपल्या देशातल्या प्रेरणादायी व्यक्तींचे स्फूर्तीदायी संदेश
- डिजिटल नोट घेण्याची सोय त्याच बरोबर आधुनिक सुरक्षिततेसह साठवून ठेवण्याची सुविधा
- बैठकांसंदर्भातले वेळापत्रक आखण्यासाठी सोय आणि महत्वाच्या कामासाठी आणि घटनांसाठी स्मरण करून देण्याची सुविधा
- येत्या काळात पंतप्रधानांचे ‘एक्सेसेबल इंडिया’ आणि सुगम्य भारत अभियान हे उद्दिष्ट साध्य करणारे, दृष्टी बाधित दिव्यांग जनासाठी एक्सेसेबिलिटी वैशिष्ट्य
हे अप्लिकेशन अँड्रॉइड उपकरणावर गुगल प्ले स्टोअर लिंक वरून डाऊन लोड करता येईल
https://play.google.com/store/apps/details?id=in.gov.calendar
आयओएस उपकरणावर हे ॲप इथून डाऊन लोड करता येईल
https://apps.apple.com/in/app/goi-calendar/id1546365594M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 253
पंतप्रधान कार्यालय
फाळणी दरम्यान प्राण गमावलेल्यांना पंतप्रधानांनी वाहिली श्रद्धांजली
फाळणीच्या वेदना स्मृतिदिनी आज पंतप्रधान नरेंद्र मोदी यांनी फाळणीच्या दरम्यान ज्यांनी आपले प्राण गमावले, त्या सर्वांना श्रद्धांजली वाहिली आहे.
एका ट्विटमध्ये पंतप्रधान म्हणाले, "आज फाळणी वेदना स्मृतिदिनी, ज्यांनी फाळणीच्या काळात आपले प्राण गमावले, त्या सर्वांना मी आज श्रद्धांजली अर्पण करतो. आपल्या इतिहासातील त्या शोकांत काळात हिंमतीने लढा देऊन दाखवलेली त्यांची चिकाटी वाखाणण्याजोगी आहे".
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 16 जुलै 2022
|
|
- 200.33 cr Total Vaccine doses  have been administered so far under Nationwide Vaccination Drive
- 27,78,013 doses administered in last 24 hours
- India's Active caseload currently stands at 1,43,654
- Active cases stand at 0.33%
- Recovery Rate currently at 98.47%
- 16,113 recoveries in the last 24 hours increases Total Recoveries to 4,31,13,623
- 15,528 new cases recorded in the last 24 hours
- Daily positivity rate 
- Weekly Positivity Rate 
- 87.01 cr Total Tests conducted so far; 4,68,350 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 200.33 कोटींचा  टप्पा ओलांडला आहे. देशभरात 2,64,01,846 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 80 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड सक्रीय रुग्णसंख्या आता 1,43,654 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.33% आहे.
परिणामी, भारतातील रोगमुक्ती दर आता 98.47% झाला आहे. गेल्या 24 तासात 16,113 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,31,13,623 झाली आहे.
गेल्या 24 तासात, देशात नव्या 15,528 कोविड ग्रस्त रुग्णांची नोंद झाली.
गेल्या 24 तासात देशात एकूण 4,68,350 चाचण्या करण्यात आल्या. देशात आतापर्यंत एकंदर 87 कोटी 01 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 4.57% आहे आणि दैनंदिन पॉझिटीव्हिटी दर 3.32% इतका नोंदला गेला आहे.
इतर अपडेट्स :-
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
आरोग्य आणि कुटुंब कल्याण मंत्रालय
चीनहून परत येणाऱ्या प्रवाशांसाठी सूचना
नवी दिल्ली, 30 जानेवारी 2020
तुमचे आणि तुमच्या कुटुंबाच्या सुरक्षेसाठी तुम्ही हे जाणून घ्यायला हवे
चीनमध्ये सध्या कोरोना विषाणूचा प्रादूर्भाव झाला असून अन्य देशांमध्येही कोरोनाबाधित रुग्ण आढळले आहेत. कोरोना रोगाची लक्षणं सर्दी तसेच श्वसनाशी संबंधित आजार अशी आहेत.
याची लक्षण कोणती?
ताप, खोकला, श्वास घ्यायला त्रास अशी याची साधारणपणे लक्षणे आहेत.
आजारी पडण्यापासून तुमचे आणि इतरांचे रक्षण कसे कराल?
तुम्ही जर नुकतेच चीनहून  परत आला असाल किंवा कोरोना विषाणूबाधित व्यक्तींशी तुमचा संपर्क झाला असेल तर घ्यायची काळजी पुढीलप्रमाणे:-
- तुम्ही परतल्यानंतर घरातच स्वतंत्रपणे 14 दिवस वेगळे राहा.
- स्वतंत्र खोलीत झोपा
- कुटुंबातील अन्य सदस्यांशी संपर्क टाळा तसेच पाहुण्यांनाही भेटू नका
- खोकतांना आणि शिंकतांना नाक आणि तोंड झाकून घ्या
- सर्दी किंवा फ्लूसारखी लक्षणे असलेल्या कुणाचाही संपर्क टाळा 
घरातल्या प्रत्येकाने दरवेळी हात स्वच्छ धुवावेत
- शिंकल्यानंतर किंवा खोकल्यानंतर
- आजारी व्यक्तीची काळजी घेत असतांना
- तुम्ही जेवण बनवण्यापूर्वी आणि जेवण बनवल्यानंतर
- जेवणापूर्वी
- शौचालयाचा वापर केल्यानंतर
- हात खराब झाले असतील तेव्हा
- प्राणी किंवा प्राण्यांच्या विष्ठेशी संपर्क आल्यानंतर
चीनहून परत आल्यानंतर 28 दिवसांमध्ये कधीही ताप, खोकला किंवा श्वसनाचा त्रास जाणवत असेल तर
- आरोग्य मंत्रालयाच्या नियंत्रण कक्षाशी अधिक माहितीसाठी संपर्क साधा. + 91-11-23978046.
- त्वरित मास्क परिधान करा आणि जवळच्या वैद्यकीय सुविधेशी संपर्क साधा.
- घाबरू नका
B.Gokhale/S.Kane/P.Kor
(Visitor Counter : 86
मंत्रिमंडळ
विज्ञान आणि तंत्रज्ञानाच्या विकासासाठी भारताच्या “अटल संशोधन अभियान”, आणि रशियाच्या “गुणवत्ता आणि यश अभियान”, यांच्यातील सामंजस्य कराराविषयी केंद्रीय मंत्रिमंडळाला देण्यात आलेली माहिती
नवी दिल्ली, 22 नोव्हेंबर 2018
देशात विज्ञान आणि तंत्रज्ञानाला प्रोत्साहन देण्याच्या हेतूने भारतातील “अटल संशोधन अभियान” आणि रशियातील “गुणवत्ता आणि यश अभियान” यांच्यात झालेल्या सामंजस्य कराराविषयी केंद्रीय मंत्रिमंडळाला आजच्या बैठकीत माहिती देण्यात आली. या करारामुळे, विद्यार्थी, शिक्षक, संशोधक आणि शास्त्रज्ञ यांच्यात देवाणघेवाण होऊन दोन्ही देशात विज्ञान आणि तंत्रज्ञानाचा पाया मजबूत होईल. 5 ऑक्टोबर 2018 रोजी या करारावर स्वाक्षऱ्या करण्यात आल्या.
लाभ:
या करारामुळे, विद्यार्थी, शिक्षक, संशोधक आणि शास्त्रज्ञ यांच्यात देवाणघेवाण होऊन भारत आणि रशिया या दोन्ही देशात विज्ञान आणि तंत्रज्ञानाचा पाया मजबूत होईल.
परिणाम:
या सामंजस्य करारामुळे, दोन्ही देशातील शाळा, विद्यापीठे, सांस्कृतिक संस्था, विज्ञान आणि तंत्रज्ञान संस्था,उच्छाह उच्च तंत्रज्ञान संस्था, स्टार्ट अप आणि संशोधन केंद्रे यांच्यात परस्पर सहभाग वाढेल. यामुळे दोन्ही देशात वैज्ञानिक अभ्यास, बौद्धिक संपदा निर्मिती, संशोधन याला चालना मिळेल.
पार्श्वभूमी:
पंतप्रधान नरेंद्र मोदी 23-24 डिसेंबरला रशिया दौऱ्यावर गेले असतांना, त्यांनी ही संकल्पना मांडली होती.रशियाचे अध्यक्ष पुतीन यांच्या भारत भेटी दरम्यान त्या संकल्पनेला आकार देण्यात आला. त्या चर्चेनुसार हा करार करण्यात आला आहे.
B.Gokhale/R.Aghor/P.Malandkar
(Visitor Counter : 99
वाणिज्य आणि उदयोग मंत्रालय
सरकारने 22000 हून अधिक अनुपालन नियम रद्द केले
अनावश्यक कायदे रद्द करून इतर कायद्यांचे सुलभीकरण करण्याचे केंद्र सरकारचे प्रयत्न सुरु आहेत - पीयूष गोयल
नवी दिल्ली, 28 सप्टेंबर 2021
अनुपालनाचे ओझे कमी करण्यासाठी केंद्रीय मंत्रालये आणि राज्ये/केंद्रशासित प्रदेशांद्वारे प्रयत्न सुरु असून अनावश्यक कायदे रद्द करून इतर कायद्यांचे सुलभीकरण करणे हा उद्देश असल्याचे वाणिज्य आणि उद्योग , ग्राहक व्यवहार, अन्न आणि सार्वजनिक वितरण, वस्त्रोद्योग मंत्री पीयूष गोयल म्हणाले. ते आज नवी दिल्ली येथे अनुपालन भार कमी करण्याबाबत डीपीआयआयटी द्वारा आयोजित राष्ट्रीय कार्यशाळेत बोलत होते.
गोयल म्हणाले की, पंतप्रधान मोदींच्या नेतृत्वाखाली भारताने लाल फितीच्या कारभाराकडून उद्योगांसाठी लाल गालिचा घालण्यापर्यंत मोठा पल्ला गाठला आहे.
मानसिकता बदलून "गुंतागुंत समजत नाही" वरून "व्यवसाय सुरू करणे इतके सोपे आहे" पर्यंत विकसित झाली आहे.
ते म्हणाले की असंख्य नियामक अनुपालन अटी केवळ गोंधळात टाकतात आणि गुंतवणूकदारांमध्ये संकोच निर्माण करतात . मात्र आज आम्ही उद्योजकांसाठी सर्वात अनुकूल वातावरण निर्माण करत आहोत . ते म्हणाले की, राष्ट्रीय एक खिडकी प्रणालीची सुरुवात हे सरकारच्या गोष्टीं सहज आणि तर्कसंगत बनवण्याच्या वचनबद्धतेचे एक उत्कृष्ट उदाहरण आहे.
NSWS पोर्टलला 18 केंद्रीय विभाग आणि 9 राज्यांमध्ये मंजुरी मिळाली असून डिसेंबर 21 पर्यंत आणखी 14 केंद्रीय विभाग आणि 5 राज्ये जोडली जातील.
गोयल म्हणाले की, सर्व हितधारकांसह सहभाग आणि सल्लामसलत करण्याच्या दृष्टिकोनातून आम्ही कालबद्ध पद्धतीने अडथळे ओळखून ते दूर करतो.
यावेळी बोलताना डीपीआयआयटी सचिव म्हणाले की, केंद्रीय मंत्रालये, राज्ये आणि केंद्रशासित प्रदेशांनी आतापर्यंत 22,000 हून अधिक अनुपालन अटी रद्द केल्या आहेत , सुमारे 13,000 अनुपालन सुलभ केले आहेत तर 1,200 पेक्षा जास्त प्रक्रिया डिजिटल केल्या आहेत. गेल्या काही वर्षांमध्ये 103 त्रुटी फौजदारी गुन्हेमुक्त करण्यात आल्या आहेत आणि 327 अनावश्यक तरतुदी/कायदे काढून टाकण्यात आले आहेत
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 226
केंद्रीय लोकसेवा आयोग
केंद्रीय लोकसेवा आयोगाने जून, 2022 मध्ये निश्चित केलेले भरतीविषयक निकाल
नवी दिल्ली, 22 जुलै 2022
केंद्रीय लोकसेवा आयोगाने जून 2022 मध्ये खालील भरतीविषयक निकाल निश्चित केले आहेत. निवड झालेल्या उमेदवारांना या निकालाची माहिती व्यक्तिगतरित्या पोष्टाने कळवली आहे.
लिंक पाहण्यासाठी येथे क्लिक करा.
S.Tupe/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
संरक्षण मंत्रालय
व्हाइस ऍडमिरल आर हरी कुमार यांनी नौदलाच्या पश्चिम कमांडच्या प्रमुखपदाचा कार्यभार स्वीकारला
मुंबई, 28 फेब्रुवारी 2021
व्हाइस ऍडमिरल आर हरी कुमार  यांनी आज मुंबईत पश्चिम नौदल कमांडच्या प्रमुखपदाचा कार्यभार स्वीकारला. भारतीय नौदलात गेली 40 वर्षे उत्कृष्ट सेवा देऊन निवृत्त होणारे व्हाइस ऍडमिरल अजित कुमार  यांच्याकडून त्यांनी पदभार स्वीकारला.
पश्चिम नौदल कमांडच्या मुंबई इथल्या मुख्यालयात झालेल्या कार्यक्रमात नव्या आणि आधीच्या प्रमुखांना मानवंदना देण्यात आली. त्यानंतर पदाची सूत्रे सुपूर्द करण्याचा आणि स्वीकारण्याचा औपचारिक समारंभ झाला. पदाची सूत्रे स्वीकारल्यानंतर व्हाइस ऍडमिरल आर हरी कुमार यांनी गौरव स्तंभ स्मारक इथे पुष्पचक्र अर्पण केले.
व्हाइस ऍडमिरल आर हरी कुमार राष्ट्रीय संरक्षण अकादमीचे विद्यार्थी असून 1 जानेवारी 1983 ला ते भारतीय नौदलाच्या सेवेत रुजू झाले. विमानवाहू आयएनएस विराट युद्धनौका आणि विनाशिकेसह पाच नौकांचे नेतृत्व त्यांनी केले आहे. किनाऱ्यावरील तसेच नौकेवरील महत्त्वाच्या नियुक्त्या त्यांनी केल्या आहेत. सेशल्स सरकारचे नौदल सल्लागार म्हणून त्यांनी काम केले आहे.Jaydevi PS/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
परराष्ट्र व्यवहार मंत्रालय
नीजो वर्गीस गोवा पारपत्र कार्यालयाच्या प्रमुखपदी रुजू
पणजी, 8 डिसेंबर 2022
नीजो वर्गीस गोवा पारपत्र कार्यालयाचे प्रमुख म्हणून नुकतेच रुजु झाले आहेत. नीजो वर्गीस हे 2012 च्या भारतीय माहिती सेवेचे  अधिकारी आहेत.
गोवा पारपत्र कार्यालयाच्या प्रमुखपदी रुजू होण्यापूर्वी ते कोलकाता दूरदर्शन येथे वृत्त विभाग प्रमुखपदी कार्यरत होते. त्यांनी माहिती व प्रसारण मंत्रालयाच्या केंद्रीय संचार ब्युरो आणि पत्र सूचना कार्यालयातही कार्य केले आहे.
SRT/PM
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 154
संरक्षण मंत्रालय
भारतीय हवाई दलात राफेलचा समावेश
नवी दिल्ली, 9 सप्टेंबर 2020
भारतीय हवाई दल 10 सप्टेंबर 2020 रोजी अंबाला येथील हवाई दलाच्या तळावर राफेल विमानांचा औपचारिकपणे हवाई दलाच्या ताफ्यात समावेश करून घेणार आहे. हे विमान हवाई दलाच्या 17 व्या स्क्वॉड्रॉन, "गोल्डन एरो" चा एक भाग असेल. पाच राफेल विमानांची पहिली तुकडी 27 जुलैला फ्रान्सहून अंबाला हवाई तळावर पोहोचली होती.
या प्रसंगी आयोजित कार्यक्रमात संरक्षणमंत्री राजनाथ सिंह आणि फ्रान्सचे संरक्षणमंत्री सौ. फ्लोरेन्स पार्ले प्रमुख पाहुणे म्हणून उपस्थित राहणार आहेत. संरक्षण प्रमुख जनरल बिपिन रावत, हवाई दलाचे प्रमुख एअर चीफ मार्शल आरकेएस भदौरिया, संरक्षण सचिव डॉ. अजय कुमार, संरक्षण विभाग, संशोधन व विकास सचिव आणि डीआरडीओचे अध्यक्ष डॉ. जी. सतीश रेड्डी, तसेच संरक्षण मंत्रालय आणि सशस्त्र सेना मंत्रालयाचे अनेक वरिष्ठ अधिकारी, इतिहास नोंद होणाऱ्या या हवाई दलाच्या कार्यक्रमाला उपस्थित राहणार आहे. या प्रसंगी फ्रान्सचे प्रतिनिधीत्व भारतातील फ्रान्सचे राजदूत, एमॅन्युएल लेनिन, हवाई दलाचे प्रमुख एरिक ऑटलेट, फ्रांस हवाई दलाचे उपप्रमुख आणि इतर वरिष्ठ अधिकारी करतील. दसॉ एव्हिएशनचे अध्यक्ष आणि मुख्य कार्यकारी अधिकारी एरिक ट्रॅपीयर आणि एमबीडीए चे मुख्य कार्यकारी अधिकारी एरिक बेरेंजर यांच्यासह फ्रांस संरक्षण उद्योग समूहातील उद्योग अधिकाऱ्यांचे एक मोठे प्रतिनिधीमंडळ या वेळी उपस्थित राहणार आहे.
फ्रान्सच्या संरक्षणमंत्री फ्लोरेन्स पार्ले यांना दिल्लीत येताच गार्ड ऑफ ऑनर देण्यात येईल. अंबाला हवाई तळावर ‘सर्व धर्म पूजा’ करून औपचारिकपणे राफेल विमानांचा हवाई दलाच्या ताफ्यात समावेश करून घेण्यात येईल. यावेळी राफेल विमान हवाई कसरती सादर करणार असून त्यात तेजस विमानासह सारंग एरोबेटिक टीम देखील सहभागी होणार आहे. त्यानंतर, राफेल विमानांना पारंपारिक वाटर कॅनन सलामी दिली जाईल. हवाई दलाच्या 17 व्या स्क्वॉड्रनमध्ये राफेल विमानांचा औपचारिक समावेश झाल्यानंतर या सोहळ्याची सांगता करण्यात येईल. या कार्यक्रमानंतर भारतीय आणि फ्रांस प्रतिनिधींची द्विपक्षीय बैठक होईल.
M.Chopade/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
राष्ट्रपती कार्यालय
राष्ट्रपतींनी हैदराबाद येथील केशव स्मृती शिक्षण संस्थेतील विद्यार्थी आणि शिक्षक वृंदाला केले संबोधित
नवी दिल्ली, 27 डिसेंबर 2022
स्वातंत्र्याच्या अमृतमहोत्सवाचा भाग म्हणून हैदराबाद येथील केशव स्मृती शिक्षण संस्थेत आयोजित करण्यात आलेल्या कार्यक्रमात, राष्ट्रपती द्रौपदी मुर्मू यांनी आज उपस्थित विद्यार्थी तसेच शिक्षक वृंदाला संबोधित केले. राष्ट्रपतींनी यावेळी, प्रादेशिक स्वातंत्र्य सैनिकांच्या योगदानाची माहिती देणाऱ्या ‘हैदराबाद मुक्ती चळवळ’ या विषयावर आधारित छायाचित्र प्रदर्शनाचे देखील उद्घाटन केले.
या प्रसंगी बोलताना राष्ट्रपती म्हणाल्या की, शिक्षण म्हणजे देशाची उभारणी ज्या भक्कम पायावर केली जाते तो पाया आहे. प्रत्येक व्यक्तीकडे असलेल्या संपूर्ण क्षमतांचा अविष्कार करणारी ही गुरुकिल्ली आहे.केशव स्मृती शिक्षण संस्थेतील उपक्रमांमध्ये मोठ्या संख्येने वाढ झाली आहे, 1940 मध्ये लहानशा शाळेच्या स्वरुपात असलेली ही संस्था आता 11,000 हून अधिक विद्यार्थी तसेच 9 विविध महाविद्यालये असणारे महत्त्वाचे शैक्षणिक केंद्र झाले आहे.
राष्ट्रपती म्हणाल्या की आज घडीला देशभर स्वातंत्र्याच्या अमृतमहोत्सवाचा ऐतिहासिक टप्पा साजरा होत असताना, आपण हे सदैव लक्षात ठेवले पाहिजे की आपले स्वातंत्र्य म्हणजे केवळ भूतकाळातील अन्यायी राज्यकर्त्यांकडून मुक्तता नव्हे. आता भविष्याकडे वाटचाल करत असताना, आपल्या पूर्वजांनी घालून दिलेल्या पायावर आपल्या देशाची उभारणी होईल आणि आपला देश नवनव्या उंचीवर जाईल याची सुनिश्चिती भारताच्या युवा वर्गाने करणे गरजेचे आहे. या स्वातंत्र्याचा अर्थ, आपण जे कार्य हाती घेऊ त्यात कठोर मेहनत करणे आणि उत्कृष्टतेसाठी प्रयत्नशील असणे. त्याचा अर्थ, आपल्या समाजाच्या उन्नतीसाठी योगदान देण्याची इच्छा असणारे अधिक जबाबदार तसेच कटिबद्ध नागरिक तयार होणे. म्हणजेच, आपल्या घटनेने दिलेली मूल्ये तसेच आदर्श कायम राखण्यासाठी प्रयत्न करणे आणि अधिक समावेशक तसेच समतोल समाजाच्या निर्मितीसाठी काम करणे, हवामान बदलाच्या समस्येशी लढा देऊन भविष्यातील पिढ्यांसाठी आपल्या ग्रहाचे जतन करणे देखील आवश्यक आहे.
वाचनाचे महत्त्व अधोरेखित करताना राष्ट्रपती मुर्मू म्हणाल्या की वाचनाची सवय म्हणजे स्वयं -विकासाचा सर्वात प्रभावी मार्ग आहे. हे एक कौशल्य असून ते विद्यार्थ्यांना आयुष्यभर उपयोगी पडते. हे इंटरनेटचे आणि समाज माध्यमांचे युग असून या काळात लक्ष देऊन काम करण्याचा कालावधी कमी होत चालला आहे आणि संवाद हा अक्षरांमध्ये मर्यादित झाला आहे असे त्या म्हणाल्या. विद्यार्थ्यांनी त्यांची समज सुधारण्यासाठी आणि दृष्टीकोन अधिक विस्तृत करण्यासाठी अधिकाधिक प्रमाणात वाचन केले पाहिजे असे आवाहन राष्ट्रपती द्रौपदी मुर्मू यांनी यावेळी केले.
राष्ट्रपतींचे संपूर्ण भाषण वाचण्यासाठी कृपया येथे क्लिक कराS.Kane/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 195
पंतप्रधान कार्यालय
प्रख्यात अर्थतज्ञ आणि पर्यावरणतज्ञ प्राध्यापक राधामोहन यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी प्रख्यात अर्थतज्ञ आणि पर्यावरणतज्ञ प्रा. राधामोहन जी यांच्या निधनाबद्दल शोक व्यक्त केला आहे.
"प्रा. राधामोहन जी शेतीविषयी विशेषतः शाश्वत आणि सेंद्रिय पद्धतींचा अवलंब करण्यास उत्सुक होते. अर्थव्यवस्था आणि पर्यावरण क्षेत्राशी संबंधित विषयांच्या त्यांच्या ज्ञानाबद्दलही त्यांचे नाव आदराने घेतले जाते. त्यांच्या निधनाने मला दु:ख झाले आहे. त्यांचे कुटुंबीय आणि प्रशंसक यांच्या प्रती मी सहानुभूती व्यक्त करतो, ओम शांती.", असे पंतप्रधानांनी आपल्या ट्वीटमध्ये म्हटले आहे.
आर्थिक व्यवहार विषयक मंत्रिमंडळ समिती
2022 पर्यंत छतावरील सौर ऊर्जा प्रकल्पाद्वारे 40000 मेगावॅट एकूण क्षमता प्राप्त करण्यासाठी ग्रीड संलग्न सौर कार्यक्रमाच्या दुसऱ्या टप्प्याला मंत्रिमंडळाची मंजुरी
नवी दिल्ली, 19 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने 2022 पर्यंत छतावरील सौर ऊर्जा प्रकल्पाद्वारे 40000 मेगावॅट एकूण क्षमता प्राप्त करण्यासाठी ग्रीड संलग्न सौर कार्यक्रमाच्या दुसऱ्या टप्प्याला मंजुरी दिली आहे. हा कार्यक्रम एकूण 11,814 कोटी रुपये केन्द्रीय वित्तीय सहाय्यासह राबवला जाईल.
कार्यक्रमाच्या दुसऱ्या टप्प्यात निवासी भागांसाठी केन्द्रीय वित्तीय सहायता  ची पुनर्स्थापना करण्यात आली आहे. याअंतर्गत 3 किलोवॅट पर्यंत क्षमता असलेल्या आरटीएस प्रणालीसाठी 40 टक्के सीएफए आणि 3 किलोवॅट पेक्षा अधिक आणि 10 किलोवॅट पर्यंत क्षमता असलेल्या आररटीएस प्रणालिसाठी 20 टक्के सीएफए उपलब्ध केले जाईल.
सहकारी गृहनिर्माण संस्थांचा समूह/ निवासी कल्याण संघटना बाबतीत सामायिक सुविधांना वीज पुरवण्यासाठी आरटीएस संयंत्रांचा सीएफए 20 टक्के मर्यादेपर्यंत ठेवण्यात येईल. मात्र सीएफए साठी मंजूर क्षमता प्रत्येक घरासाठी 10 किलोवॅट पर्यंत मर्यादित असेल. याअंतर्गत एकूण क्षमता 500 केडब्ल्यूपी राहील.
केंद्रीय वित्तीय सहाय्य अन्य श्रेणी म्हणजे संस्थात्मक, शैक्षणिक, सामाजिक, सरकारी, वाणिज्यिक, औद्योगिकसाठी उपलब्ध नाही.
कार्यक्रमाच्या दुसऱ्या टप्प्यात वितरण कंपन्यांच्या  अधिक सहभागावर भर दिला जाईल. डिस्कॉमला कामगिरीनुसार प्रोत्साहन दिले जाईल.
डिस्कॉम आणि त्याचे स्थानीक कार्यालय या कार्यक्रमाच्या अमलबजावणीचे मुख्य केंद्र असेल.
या कार्यक्रमात रोजगार निर्मितीच्या संधी आहेत. यामुळे स्वयंरोजगाराला चालना मिळेल तसेच वर्ष 2022 पर्यंत योजनेच्या दुसऱ्या टप्प्याअंतर्गत 38 गिगावॅट क्षमता वृद्धि साठी कुशल आणि अकुशल कामगारांसाठी 9.39 लाख रोजगार निर्माण होण्याची शक्यता आहे.
B.Gokhale/S.Kane/D. Rane
(Visitor Counter : 139
जलशक्ती मंत्रालय
जल जीवन मोहिमेचा सकारात्मक परिणाम
नवी दिल्ली, 7 ऑगस्ट 2023
"जल जीवन मोहिमेच्या माध्यमातून व्यापक स्वरूपात सुरक्षितपणे व्यवस्थापित पेयजल पुरवठा करण्याच्या व्यवस्थापनात घेतलेल्या पुढाकारामुळे आरोग्यविषयक लाभांच्या क्षमतांचा अंदाज" या विषयावरील डब्लू एच ओ म्हणजे जागतिक आरोग्य संघटनेच्या अहवालानुसार भारतात सर्वत्र सुरक्षितपणे व्यवस्थापित पेयजल पुरवठा केल्यास अतिसाराच्या आजारांमुळे होणारे सुमारे 400,000 मृत्यू टाळता येतील. तसेच सुमारे 14 दशलक्ष DALY म्हणजे आजारपणामुळे अपंगत्वाने बाधित होणारी वर्ष टाळता येतील, परिणामी खर्चात अंदाजे 8.2 लाख कोटी रुपयांपर्यंत बचत होईल. असा अंदाज या अहवालात व्यक्त करण्यात आला आहे. अहवाल सार्वजनिक डोमेनवर देखील उपलब्ध आहे त्याची लिंक खालीलप्रमाणे आहे:
https://jaljeevanmission.gov.in/sites/default/files/2023-06/Jal-Jeevan-Mission-Summary-of-report.pdf
ग्रामीण भागातील महिला आणि किशोरवयीन मुलींना आपला बराचसा वेळ आणि ऊर्जा दैनंदिन वापरासाठीचे पाणी आणण्यात खर्च करावी लागते.परिणामी उत्पन्न कमावण्याच्या संधींमध्ये महिलांचा सहभाग कमी होतो, तर मुलींचा शालेय जीवनातील वेळ वाया जातो शिवाय त्यांच्या आरोग्यावर देखील विपरीत परिणाम होतात. घराच्या परिसरातच पेयजलाची उपलब्धता निश्चित केल्यास ग्रामीण भागातील लोकांची विशेषतः महिलांचे आरोग्य आणि त्यांचे सामाजिक आर्थिक जीवनमानात सुधारणा होईल आणि ग्रामीण स्त्रिया आणि मुलींचे श्रम कमी होतील. ग्रामीण भागातील प्रत्येक कुटुंबाला नळाद्वारे पाणी पुरवठा झाल्यास पाणी भरण्यासाठी लागणाऱ्या वेळेत ,विशेषतः महिलांच्या वेळेत बचत होईल असे जागतिक आरोग्य संघटनेच्या या अहवालात म्हटले आहे.
संयुक्त राष्ट्रांच्या शाश्वत विकास उद्दिष्टांमध्ये  6.1मध्ये 2030 पर्यंत सर्वांसाठी सुरक्षित आणि परवडणाऱ्या पिण्याच्या पाण्याचा सार्वत्रिक आणि न्याय्य पद्धतीने पुरवठा होण्यासाठीचे लक्ष्य निश्चित केले आहे.
भारत सरकारने राज्ये केंद्रशासित प्रदेशांसमवेत भागीदारीच्या तत्वावर जल जीवन मिशनद्वारे राबविण्यात आलेल्या हर घर जल योजनेची अंमलबजावणी केली असून त्याद्वारे 2024 पर्यंत देशातील ग्रामीण भागातील प्रत्येक घरात नळाद्वारे पेयजल पुरवठा करण्याचे उद्दिष्ट आहे. ही मुदत पिण्याच्या पाण्याच्या सेवांसाठी शाश्वत विकास लक्ष्य  6.1 ने निश्चित केलेल्या वर्ष 2030 पेक्षा खूप आधीची असून - त्यामुळे एस डी जी 6.1 च्या यशावर सकारात्मक प्रभाव पडतो.
दिनांक 04.08.2023 पर्यंत, देशातील 19.4 कोटी ग्रामीण कुटुंबांपैकी 12.7 कोटी  ग्रामीण कुटुंबांसाठी नळाद्वारे पाण्याची तरतूद करण्यात आली आहे.
ही माहिती जलशक्ती राज्यमंत्री प्रल्हाद सिंह पटेल यांनी आज राज्यसभेत एका लेखी उत्तरात दिली.N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83